Коронавирусът е най-голямата тема за България и света, но ако искате да следите лесно какво друго си струва да знаете, четете новата рубрика "Новини без коронавирус".

Премиерът Бойко Борисов свика извънредно заседание на Министерския съвет в 22 часа в четвъртък (12 февруари) съвместно с Националния оперативен щаб за борба с коронавируса. След него пред медиите той обяви, че нямало нищо извънредно в това събиране, а че извънредно е увеличаването на броя заразени (общо 16 потръдени случая през деня, повечето от които контактували с починалата в сряда 66-годишна жена в "Пирогов").

И обяви, че правителството предлага на парламента в България да бъде обявено извънредно положение (повече по темата - тук).

Като основен мотив премиерът посочи, че не се спазва изискването за карантина. "Днес ни избягаха 14 души", каза Борисов без подробности в София или в други грудове. По-рано през деня в Габрово 5 човека под карантина не бяха открити на адресите им.

По-късно от изказване на вицепремиера Томислав Дончев стана ясно, че ще се направят и законодателни промени, за да има по-сериозни санкции за хората, които не спазват карантина.

Изявлението на Борисов гледайте във видеото.

Още за извънредното положение - тук.

Най-важните новини за коронавируса в България - тук.